# Punere în funcţiune

##

Cu ajutorul comutatorului de schimbare a direcţiei de rotaţie (11) puteţi schimba direcţia de rotaţie a sculei electrice. Atunci când comutatorul de pornire/oprire (12) este apăsat, acest lucru nu mai este însă posibil.

| Funcţionare spre dreapta: Împinge pe ambele părţi comutatorul de schimbare a direcţiei de rotaţie (11) până la opritor, în poziţia .
| Funcţionare spre stânga: Împinge pe ambele părţi comutatorul de schimbare a direcţiei de rotaţie (11) până la opritor, în poziţia .

##

### Găurire

GSR 18V-90 C
Poziţionează inelul de reglare pentru preselectarea cuplului de strângere (3) în dreptul simbolului „Găurire”, pentru a atinge cuplul maxim de strângere pentru găurire şi înşurubare.

GSB 18V-90 C
Poziţionează inelul de reglare pentru preselectarea modurilor de funcţionare (4) în dreptul simbolului „Găurire”, pentru a atinge cuplul maxim de strângere pentru găurire şi înşurubare.

### Înşurubare

GSR 18V-90 C
Poziţionează inelul de reglare pentru preselectarea cuplului de strângere (3) în dreptul cuplului de strângere dorit.

GSB 18V-90 C
Poziţionează inelul de reglare pentru preselectarea modurilor de funcţionare (4) în dreptul simbolului „Înşurubare”.
Poziţionează inelul de reglare pentru preselectarea cuplului de strângere (3) în dreptul cuplului de strângere dorit.

### Găurire cu percuţie

GSB 18V-90 C
Poziţionează inelul de reglare pentru preselectarea modurilor de funcţionare (4) în dreptul simbolului „Găurire cu percuţie”.

##

Pentru punerea în funcţiune a sculei electrice, apăsaţi şi menţineţi apăsat comutatorul de pornire/oprire (12).

Lampa cu LED-uri (18) se aprinde atunci când comutatorul de pornire/oprire (12) este apăsat uşor sau complet şi permite iluminarea zonei de lucru în condiţii de luminozitate nefavorabilă.

Pentru oprirea sculei electrice, eliberaţi comutatorul de pornire/oprire (12).

##

Puteţi regla fără trepte turaţia sculei electrice pornite exercitând o apăsare mai puternică sau mai uşoară a comutatorului de pornire/oprire (12).

O apăsare uşoară a comutatorului de pornire/oprire (12) determină o turaţie mai scăzută. Turaţia creşte odată cu creşterea forţei de apăsare.

##

Când cuplajul de precizie este activat, poţi preselecta una dintre cele 20 de trepte ale cuplului de strângere necesar cu ajutorul inelului de reglare pentru preselectarea cuplului de strângere (3). Accesoriul se opreşte imediat ce este atins cuplul de strângere reglat. Când cuplajul de precizie este dezactivat, cuplajul este suprareglat, iar accesoriul nu este oprit.

##

- Acţionaţi comutatorul de selectare a treptelor de turaţie (5) numai cu scula electrică oprită.

- Împingeţi întotdeauna până la opritor comutatorul de selectare a treptelor de turaţie. În caz contrar, scula electrică se poate deteriora.

Cu ajutorul comutatorului de selectare a treptelor de turaţie (5) pot fi preselectate 2 domenii de turaţii.

Poziţie comutator de selectare a treptelor de turaţie (5) | Turaţie | Cuplu de strângere | Domeniu de utilizare
--- | --- | --- | ---
1 | Scăzut | Înalt | Pentru aplicaţii dificile: de exemplu, găurire şi înşurubare cu diametru mare
2 | Înalt | Scăzut | Pentru aplicaţii uşoare: de exemplu, găurire şi înşurubare cu diametru mic

##

Dacă este utilizată conform destinaţiei, scula electrică nu poate fi suprasolicitată. În caz de solicitare prea puternică sau dacă se părăseşte intervalul temperaturilor de funcţionare, turaţia se va reduce sau scula electrică se va opri. Scula electrică va funcţiona din nou la turaţie maximă numai după atingerea temperaturii de funcţionare admise.

Protecţia la suprasarcină în funcţie de temperatură este semnalizată prin lumina roşie emisă de LED-ul (15) de la scula electrică.

- Pentru a reveni la intervalul admis al temperaturilor de funcţionare, lasă scula electrică să funcţioneze în gol sau aşteaptă până când LED-ul (15) se aprinde din nou în verde.

Atunci când LED-ul (15) este aprins în verde, înseamnă că aparatul a revenit la intervalul admis al temperaturilor de funcţionare.

##

Interfaţa pentru utilizator (9) serveşte la activarea şi dezactivarea cuplajului de precizie „Precision Clutch” şi a protecţiei la recul „KickBack Control”, precum şi la indicarea nivelului de încărcare a sculei electrice.

### Cuplajul de precizie (Precision Clutch)

Cuplajul de precizie opreşte suprareglarea prin atingerea unui cuplu de strângere reglat şi reduce astfel uzura cuplajului şi zgomotele care ar putea rezulta.

Cuplajul de precizie poate fi dezactivat de la interfaţa pentru utilizator (9) cu ajutorul tastei pentru Precision Clutch (19). Starea actuală este semnalizată prin intermediul LED-ului pentru Precision Clutch (20) de la interfaţa pentru utilizator (9).

### Frâna de siguranţă (KickBack Control)

Protecţia la recul (KickBack Control) asigură un control mai bun al sculei electrice, sporind astfel protecţia utilizatorului, comparativ cu sculele electrice fără KickBack Control. În cazul unei rotiri bruşte şi imprevizibile a sculei electrice în jurul axei burghiului, scula electrică se opreşte.

Protecţia la recul este semnalată prin aprinderea intermitentă în roşu a LED-ului (15), aprinderea intermitentă a lămpii de lucru (18), precum şi prin aprindere în roşu a LED-ului pentru KickBack Control (16) de la scula electrică.

Pentru repunerea în funcţiune, eliberaţi comutatorul de pornire/oprire şi acţionaţi-l din nou.

- Dacă funcţia KickBack Control este defectă, scula electrică nu mai poate fi pornită. Încredinţează scula electrică în vederea reparării numai personalului de specialitate, calificat în acest scop, care utilizează piese de schimb originale.

Protecţia la recul poate fi dezactivată de la interfaţa pentru utilizator (9) cu ajutorul tastei KickBack Control (17). Dacă scula electrică nu este utilizată pentru mai mult de 5 minute sau dacă acumulatorul este extras, sistemul de protecţie la recul se reactivează automat. Starea actuală este semnalată prin intermediul LED-ului KickBack Control (16) de la interfaţa pentru utilizator (9).

- Observaţie: Lampa de avertizare a LED-ului nu este vizibilă din toate direcţiile! În condiţii de luminozitate puternică, lampa de avertizare este dificil de identificat.

##

Indicatoare de stare sculă electrică | Semnificaţie/cauză | Soluţie
--- | --- | ---
Verde | Stare OK | –
Galben | A fost atinsă temperatura critică, acumulatorul este aproape descărcat sau KickBack Control este dezactivat | Lasă scula electrică să funcţioneze în gol şi să se răcească, înlocuieşte, respectiv încarcă cât mai curând acumulatorul sau apasă tasta KickBack Control
Se aprinde în roşu | Scula electrică este supraîncălzită sau acumulatorul este descărcat | Lasă scula electrică să funcţioneze în gol şi să se răcească sau înlocuieşte, respectiv încarcă acumulatorul
Se aprinde intermitent în roşu | Deconectarea rapidă s-a declanşat | Deconectează scula electrică şi conectează-o din nou
Se aprinde intermitent în albastru | Scula electrică este racordată la dispozitivul mobil sau setările sunt transferate | –

##

În cazul conectării la Bluetooth® Low Energy Module GCY 42 / GCY 42 NC, pentru scula electrică sunt disponibile următoarele funcţii de conectivitate:

- Înregistrarea şi personalizarea

- Verificarea stării, emiterea de mesaje de avertizare

- Informaţii generale

- Gestionarea

- Conectarea/Deconectarea lămpii de lucru

- Conectarea luminozităţii lămpii de lucru şi duratei de iluminare remanentă a acesteia

- Conectarea luminozităţii interfeţei pentru utilizator şi duratei de iluminare remanentă a acesteia

Pentru informaţii privind modulul Bluetooth® Low Energy Module GCY 42 / GCY 42 NC, citeşte instrucţiunile de utilizare aferente.