# Пускане в експлоатация

##

С помощта на превключвателя (11) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (12).

| Въртене надясно: Преместете превключвателя за посоката на въртене (11) двустранно до упор на позиция .
| Въртене наляво: Преместете превключвателя за посоката на въртене (11) двустранно до упор на позиция .

##

### Пробиване

GSR 18V-90 C
Нагласете пръстена за предварителен избор на въртящия момент (3) на символа "Пробиване", за да постигнете максимален въртящ момент за пробиване и завиване.

GSB 18V-90 C
Поставете пръстена за предварителен избор на режима на работа (4) на символа "Пробиване", за да достигнете максималния въртящ момент за пробиване и завинтване.

### Завинтване

GSR 18V-90 C
Настройте пръстена за предварителен избор на въртящия момент (3) на желания въртящ момент.

GSB 18V-90 C
Поставете пръстена за предварителен избор на режима на работа (4) върху символа "Завинтване".
Настройте пръстена за предварителен избор на въртящия момент (3) на желания въртящ момент.

### Ударно пробиване

GSB 18V-90 C
Поставете пръстена за предварителен избор на режима на работа (4) на символа "Ударно пробиване".

##

За включване на електроинструмента натиснете и задръжте пусковия прекъсвач (12).

Светодиодът (18) свети при частично или напълно натиснат пусков прекъсвач (12) и при неблагоприятни светлинни условия подобрява видимостта в зоната на работа.

За да изключите електроинструмента, отпуснете пусковия прекъсвач (12).

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (12).

По-лек натиск върху пусковия прекъсвач (12) води до по-ниска скорост на въртене. С увеличаване на натиска нараства и скоростта на въртене.

##

При активиран прецизен съединител можете да настроите предварително необходимия въртящ момент с пръстена за предварителен избор на въртящия момент (3) на 20 степени. При достигането на избрания въртящ момент работният инструмент спира. При деактивиран прецизен съединител последният приплъзва и работният инструмент не спира.

##

- Задействайте превключвателя за избор на ход (5) само когато електроинструментът е в покой.

- Премествайте превключвателя за предавките винаги до упор. В противен случай електроинструментът може да бъде повреден.

С превключвателя (5) можете предварително да изберете два диапазона на скоростта на въртене.

Позиция на превключвател за предавките (5) | Обороти | Въртящ момент | Област на приложение
--- | --- | --- | ---
1 | Ниско | Високо | За тежки приложения: напр. пробиване и завинтване с голям диаметър
2 | Високо | Ниско | За леки приложения: напр. пробиване и завинтване с малък диаметър

##

При употреба съгласно предназначението електроинструментът не може да бъде претоварен. При твърде голямо натоварване или при излизане извън допустимия температурен интервал за работа оборотите се намаляват или електроинструментът се изключва напълно. Електроинструментът започва да работи на пълните си обороти едва след достигане на температурния интервал за работа.

Задействането на температурната защита се сигнализира чрез светене на светодиода (15) на електроинструмента с червена светлина.

- За да се достигне отново допустимият диапазон на работна температура, използвайте електроинструмента на празен ход или изчакайте докато светодиодът (15) отново светне в зелено.

Когато светодиодът (15) светне в зелено, уредът отново е достигнал допустимия диапазон на работна температура.

##

Потребителският интерфейс (9) служи за активиране и деактивиране на прецизния съединител "Precision Clutch" и бързото изключване "KickBack Control", както и за индикация на състоянието на електроинструмента.

### Прецизен съединител (Precision Clutch)

Прецизният съединител спира приплъзването при достигане на настроения въртящ момент и редуцира по този начин износването на съединителя и получаващият се от това шум.

Прецизният съединител може да се деактивира върху потребителския интерфейс (9) с бутона на Precision Clutch (19). Актуалното състояние ще се покаже през светодиода за Precision Clutch (20) върху потребителския интерфейс (9).

### Бързо изключване (KickBack Control)

Системата за бързо изключване (KickBack Control) осигурява по-добър контрол над електроинструмента и така повишава сигурността на оператора в сравнение с електроинструменти без KickBack Control. При внезапно и непредвидено завъртане на електроинструмента около оста на свредлото електроинструментът се изключва автоматично.

Бързото изключване се означава с червено мигане на светодиода (15), присветване на работната светлина (18) и червено светене на светодиода за KickBack Control (16) върху електроинструмента.

За повторно включване отпуснете пусковия прекъсвач и отново го натиснете.

- Ако функцията KickBack Control е повредена, електроинструментът не може да бъде включен. Допускайте ремонтът на електроинструмента да се извършва само от квалифицирани техници и само с използване на оригинални резервни части.

Бързото изключване може да се деактивира върху потребителския интерфейс (9) с бутона за KickBack Control (17). Ако електроинструментът не се използва за повече от 5 минути или ако акумулаторната батерия се извади, бързото изключване автоматично се включва отново. Актуалното състояние се показва чрез светодиода за KickBack Control (16) върху потребителския интерфейс (9).

- Указание: Предупредителната лампичка на светодиодите не се вижда от всички посоки! При силна слънчева светлина предупредителната лампичка трудно се различава.

##

Индикация за състояние на електроинструмента | Значения/причина | Решение
--- | --- | ---
Зеле‌но | Състояние OK | –
Жълто | Достигната е критична температура, акумулаторната батерия е почти празна или KickBack Control е изключен | Оставете електроинструмента да работи на празен ход и да се охлади, сменете или заредете скоро акумулаторната батерия или натиснете бутона за KickBack Control
Светещ в червено | Електроинструментът е прегрял или акумулаторната батерия е празна | Оставете електроинструмента да се охлади или сменете, респ. заредете акумулаторната батерия
Мигащ в червено | Бързото изключване се е задействало | Изключете и отново включете електроинструмента
Мигащ в синьо | Електроинструментът е свързан с мобилно устройство или се зареждат настройки | –

##

В комбинация с модула Bluetooth® Low Energy GCY 42 / GCY 42 NC разполагате със следните възможности за свързване на електроинструмента:

- Регистриране и персонализиране

- Проверка на състоянието, предаване на предупредителни съобщения

- Обща информация

- Управление

- Включване/изключване на работната светлина

- Настройка на яркостта на работната светлина и продължителността на последващо светене

- Настройка на яркостта на потребителския интерфейс и продължителността на последващо светене

За информация относно модула Bluetooth® Low Energy GCY 42 / GCY 42 NC прочетете приложеното с него ръководство за експлоатация.