# Instrucţiuni privind siguranţa pentru maşini de găurit şi maşini de găurit/înşurubat

##

- Purtaţi aparat de protecţie auditivă atunci când găuriţi cu percuţie. Expunerea la zgomot poate duce la pierderea auzului.

- Ţineţi scula electrică de mânerele izolate atunci când executaţi lucrări la care accesoriul de tăiere sau elementele de fixare pot intra în contact cu conductori electrici ascunşi. Contactul accesoriului de tăiere sau al elementelor de fixare cu un conductor aflat „sub tensiune” poate pune „sub tensiune” componentele metalice expuse ale sculei electrice şi provoca electrocutarea operatorului.

##

- Nu lucraţi niciodată cu o turaţie mai mare decât turaţia maximă admisă pentru burghiu. La turaţii mai mari, burghiul se poate îndoi dacă este lăsat să se rotească liber, fără a fi în contact cu piesa de lucru, provocând vătămări corporale.

- Începeţi întotdeauna găurirea cu o turaţie mai mică şi vârful burghiului să fie în contact cu piesa de lucru. La turaţii mai mari, burghiul se poate îndoi dacă este lăsat să se rotească liber, fără a fi în contact cu piesa de lucru, provocând vătămări corporale.

- Exercitaţi forţă de apăsare numai coliniar cu burghiul şi nu apăsaţi excesiv.Burghiele se pot îndoi ceea ce poate duce la ruperea lor sau la pierderea controlului, provocând vătămări corporale.

##

- Țineți ferm scula electrică. La strângerea și slăbirea șuruburilor pot apărea pentru scurt timp momente de reacție puternice.

- Asiguraţi piesa de lucru. O piesă de lucru fixată cu dispozitive de prindere sau într‑o menghină este ţinută mai sigur decât cu mâna dumneavoastră.

- Folosiţi detectoare adecvate pentru a localiza conducte de alimentare ascunse sau adresaţi‑vă în acest scop regiei locale furnizoare de utilităţi. Contactul cu conductorii electrici poate duce la incendiu şi electrocutare. Deteriorarea unei conducte de gaz poate provoca explozii. Străpungerea unei conducte de apă provoacă pagube materiale.

- Înainte de a pune jos scula electrică aştep‌taţi ca aceasta să se oprească complet. Dispozitivul de lucru se poate agăţa şi duce la pierderea controlului asupra sculei electrice.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- Nu deschideţi acumulatorul. Există pericol de scurtcircuit.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Utilizaţi acumulatorul numai pentru produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.

- Opriţi imediat scula electrică, în cazul în care accesoriul se blochează. Fiţi pregătiţi pentru momente de reacţie puternice care generează recul. Accesoriul se blochează dacă scula electrică este sprasolicitată sau este înclinată greşit în piesa de lucru.

- Atenţie! În cazul utilizării sculei electrice cu Bluetooth ® se pot produce deranjamente ale altor echipamente şi instalaţii, avioane şi aparate medicale (de exemplu stimulatoare cardiace, aparate auditive). De asemenea, nu poate fi complet exclusă afectarea persoanelor şi animalelor din imediata apropiere. Nu utilizaţi scula electrică cu Bluetooth® în apropierea aparatelor medicale, staţiilor de benzină, instalaţiilor chimice, sectoarelor cu pericol de explozie şi în zonele de detonare. Nu folosiţi în avioane scula electrică cu Bluetooth®. Evitaţi utilizarea îndelungată în imediata apropiere a corpului.

Marca verbală Bluetooth® şi simbolurile grafice (siglele) sunt mărci comerciale înregistrate şi aparţin Bluetooth SIG, Inc. Orice utilizare a acestei mărci verbale/acestor simboluri grafice prin Robert Bosch Power Tools GmbH se realizează sub licenţă.

AVERTISMENT

Nu lăsa bateria rotundă la îndemâna copiilor. Bateriile rotunde sunt periculoase.

- Bateriile rotunde nu trebuie să fie niciodată înghiţite sau introduse în alte orificii ale corpului. Dacă există suspiciunea că bateria rotundă a fost înghiţită sau a fost introdusă într-un alt orificiu al corpului, consultă imediat un medic. Înghiţirea unei baterii rotunde poate duce în interval de 2 ore la arsuri interne grave şi la deces.

- Înlocuirea bateriei rotunde trebuie efectuată în mod corespunzător. Există pericolul de explozie.

- Utilizează numai bateriile rotunde specificate în aceste instrucţiuni de utilizare. Nu utiliza alte baterii rotunde sau o altă sursă de alimentare cu energie.

- Nu încercaţi să reîncărcaţi bateriile rotunde şi nu scurtcircuitaţi bateria rotundă. Bateria rotundă poate prezenta scurgeri, poate exploda, se poate aprinde şi răni persoane.

- Scoateţi şi eliminaţi în mod corespunzător bateriile rotunde descărcate. Bateriile rotunde descărcate pot prezenta scurgeri şi pot cauza defectarea produsului sau pot răni persoane.

- Nu supraîncălziţi bateria rotundă şi nu o aruncaţi în foc. Bateria rotundă poate prezenta scurgeri, poate exploda, se poate aprinde şi răni persoane.

- Nu deterioraţi bateria rotundă şi nu o dezasamblaţi. Bateria rotundă poate prezenta scurgeri, poate exploda, se poate aprinde şi răni persoane.

- Nu aduceţi o baterie rotundă defectă în contact cu apa. În combinație cu apa, litiul scurs din aceasta poate produce hidrogen şi provoca prin aceasta o explozie sau rănirea persoanelor.