# Uporaba

##

S preklopnim stikalom smeri vrtenja (11) lahko spremenite smer vrtenja električnega orodja. Pri pritisnjenem stikalu za vklop/izklop (12) spreminjanje smeri vrtenja ni možno.

| Vrtenje v desno: potisnite stikalo za izbiro smeri vrtenja (11) v želeno smer, dokler se ne ustavi na položaju .
| Vrtenje v levo: potisnite stikalo za izbiro smeri vrtenja (11) v želeno smer, dokler se ne ustavi na položaju .

##

### Vrtanje

GSR 18V-90 C
Nastavitveni obroček za izbiro vrtilnega momenta (3) zavrtite na simbol za vrtanje, da dosežete največji možni vrtilni moment za vrtanje in vijačenje.

GSB 18V-90 C
Nastavitveni obroček za izbiro načina delovanja (4) zavrtite na simbol za vrtanje, da dosežete največji možni vrtilni moment za vrtanje in vijačenje.

### Vijačenje

GSR 18V-90 C
Nastavitveni obroček za izbiro vrtilnega momenta (3) nastavite na želeni vrtilni moment.

GSB 18V-90 C
Nastavitveni obroček za izbiro načina delovanja (4) nastavite na simbol za vijačenje.
Nastavitveni obroček za izbiro vrtilnega momenta (3) nastavite na želeni vrtilni moment.

### Udarno vrtanje

GSB 18V-90 C
Nastavitveni obroček za izbiro načina delovanja (4) nastavite na simbol za udarno vrtanje.

##

Za zagon električnega orodja pritisnite na stikalo za vklop/izklop (12) in ga držite pritisnjenega.

Lučka LED (18) sveti pri delno ali popolnoma pritisnjenem stikalu za vklop/izklop (12) in omogoča osvetlitev delovnega območja pri neugodnih svetlobnih razmerah.

Za izklop električnega orodja izpustite stikalo za vklop/izklop (12).

##

Število vrtljajev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (12).

Rahel pritisk na stikalo za vklop/izklop (12) povzroči nizko število vrtljajev. Z vse močnejšim pritiskanjem stikala se število vrtljajev povečuje.

##

Če je vklopljena precizna sklopka, lahko z nastavitvenim obročkom za izbiro vrtilnega momenta (3) izbirate med 20 stopnjami vrtilnega momenta in s tem nastavite želeni vrtilni moment. Nastavek se ustavi takoj, ko je dosežen nastavljeni vrtilni moment. Če je precizna sklopka izklopljena, sklopka preskoči na naslednji stopnjo, nastavek pa se ne ustavi.

##

- Stikalo za izbiro stopnje (5) uporabljajte samo, ko električno orodje miruje.

- Stikalo za izbiro stopnje vedno potisnite povsem do omejevala. V nasprotnem primeru se lahko električno orodje poškoduje.

S stikalom za izbiro stopnje (5) je mogoče vnaprej izbrati dve območji števila vrtljajev.

Položaj stikala za izbiro stopnje (5) | Število vrtljajev | Vrtilni moment | Področje uporabe
--- | --- | --- | ---
1 | Nizko | Visoko | Za zahtevne primere uporabe: npr. vrtanje s svedri in vijačenje vijakov z velikim premerom
2 | Visoko | Nizko | Za manj zahtevne primere uporabe: npr. vrtanje s svedri in vijačenje vijakov z majhnim premerom

##

Električnega orodja pri uporabi v skladu z namembnostjo ni mogoče preobremeniti. Pri preveliki obremenitvi ali neupoštevanju dovoljenega temperaturnega razpona za delovanje se število vrtljajev zmanjša ali pa se električno orodje izklopi. Električno orodje deluje s polno močjo le, ko je v dovoljenem temperaturnem razponu za delovanje.

Zaščito pred preobremenitvijo oziroma preseženo temperaturo označuje rdeča LED-dioda (15) na električnem orodju.

- Da znova dosežete dovoljeni temperaturni razpon za delovanje, naj orodje deluje v prostem teku ali pa počakajte, da LED-dioda (15) znova zasveti zeleno.

Ko LED-dioda (15) zasveti zeleno, je orodje znova doseglo dovoljeni temperaturni razpon za delovanje.

##

Uporabniški vmesnik (9) omogoča vklop in izklop precizne sklopke „Precision Clutch“ in funkcije hitrega izklopa „KickBack Control“ ter prikazuje stanje električnega orodja.

### Precizna sklopka (Precision Clutch)

Precizna sklopka preprečuje preskok sklopke na naslednjo stopnjo, ko je dosežen nastavljeni vrtilni moment, in s tem zmanjša obrabo sklopke ter hrup.

Precizna sklopka se lahko izklopi prek uporabniškega vmesnika (9) s tipko „Precision Clutch“ (19). Trenutno stanje je prikazano z LED-diodo za funkcijo „Precision Clutch“ (20) na uporabniškem vmesniku (9).

### Hitri izklop (KickBack Control)

Funkcija hitrega izklopa (KickBack Control) nudi boljši nadzor nad električnim orodjem in izboljša varnost uporabnika v primerjavi z varnostjo pri uporabi električnih orodij brez funkcije KickBack Control. V primeru nenadnega in nepredvidenega zasuka električnega orodja okoli osi svedra se električno orodje izklopi.

Funkcija hitrega izklopa je prikazana z rdeče utripajočo LED-diodo (15), utripanjem delovne lučke (18) in rdeče utripajočo LED-diodo za funkcijo „KickBack Control“ (16) na električnem orodju.

Za vnovični vklop izpustite stikalo za vklop/izklop in ga znova pritisnite.

- Če funkcija KickBack Control ne deluje, električnega orodja ni mogoče ponovno vklopiti. Vaše električno orodje naj popravlja samo kvalificirano strokovno osebje ob obvezni uporabi originalnih rezervnih delov.

Funkcijo hitrega izklopa lahko izklopite prek uporabniškega vmesnika (9) s tipko za funkcijo „KickBack Control“ (17). Če električnega orodja ne uporabljate več kot 5 minut ali če odstranite akumulatorsko baterijo, se hitri izklop samodejno znova vklopi. Trenutno stanje je prikazano z LED-diodo za funkcijo „KickBack Control“ (16) na uporabniškem vmesniku (9).

- Opomba: opozorilne LED-diode niso vidne z vseh smeri! Pri močni sončni svetlobi je opozorilna lučka slabo vidna.

##

Prikaz stanja električnega orodja | Pomen/vzrok | Rešitev
--- | --- | ---
Zeleno | Stanje „V redu“ | –
Rumeno | Kritična temperatura je dosežena, akumulatorska baterija je skoraj prazna oz. KickBack Control je izklopljen | Električno orodje naj deluje v prostem teku, da se ohladi, zamenjajte oz. napolnite akumulatorsko baterijo ali pritisnite tipko KickBack Control
Sveti rdeče | Električno orodje je pregreto ali pa je akumulatorska baterija prazna | Pustite, da se električno orodje ohladi ali zamenjajte oz. napolnite akumulatorsko baterijo
Utripa rdeče | Sprožila se je zaustavitev v sili | Električno orodje izklopite in ga znova vklopite
Utripa modro | Električno orodje je povezano s prenosno napravo ali pa poteka prenos nastavitev | –

##

V povezavi z modulom Bluetooth® Low Energy Module GCY 42 / GCY 42 NC imate za električno orodje na voljo naslednje funkcije povezljivosti:

- Registracija in nastavitev po meri

- Preverjanje stanja, varnostna opozorila

- Splošne informacije

- Upravljanje

- Vklop/izklop delovne lučke

- Nastavitev svetlosti delovne lučke in intervala, v katerem sveti po izklopu

- Nastavitev svetlosti uporabniškega vmesnika in intervala, v katerem sveti po izklopu

Za več informacij o modulu Bluetooth® Low Energy Module GCY 42 / GCY 42 NC si preberite pripadajoča navodila za uporabo.