# Puštanje u rad

##

Pomoću preklopnog prekidača smera okretanja (11) možete menjati smer okretanja električnog alata. Kod pritisnutog prekidača za uključivanje/isključi‌vanje (12) ovo nije moguće.

| Desni smer: Gurnite preklopni prekidač za smer obrtanja (11) sa obe strane do graničnika u poziciju .
| Levi smer: Gurnite preklopni prekidač za smer obrtanja (11) sa obe strane do graničnika u poziciju .

##

### Bušenje

GSR 18V-90 C
Postavite prsten za podešavanje izbora obrtnog momenta (3) na simbol „Bušenje“, da biste postigli maksimalni obrtni moment za bušenje i zavrtanja.

GSB 18V-90 C
Postavite prsten za podešavanje izbora režima rada (4) na simbol „Bušenje“, da biste postigli maksimalni obrtni moment za bušenje i zavrtanja.

### Zavrtanje

GSR 18V-90 C
Postavite prsten za podešavanje izbora obrtnog momenta (3) na željeni obrtni moment.

GSB 18V-90 C
Postavite prsten za podešavanje izbora režima rada (4) na simbol „Zavrtanje“.
Postavite prsten za podešavanje izbora obrtnog momenta (3) na željeni obrtni moment.

### Udarno bušenje

GSB 18V-90 C
Postavite prsten za podešavanje izbora režima rada (4) na simbol „Udarno bušenje“.

##

Za puštanje u rad električnog alata pritisnite i zadržite prekidač za uključivanje/isključivanje (12).

LED (18) svetli kada malo ili sasvim pritisnete prekidač za uključivanje/isključivanje (12) i omogućuje osvetljavanje radnog prostora kada su uslovi osvetljenja nepovoljni.

Da biste električni alat isključili, pustite prekidač za uključivanje/isključivanje (12).

##

Broj obrtaja uključenog električnog alata možete regulisati kontinuirano, zavisno od toga koliko ste pritisnuli prekidač za uključivanje/isključivanje (12).

Lagani pritisak na prekidač za uključivanje/isključivanje (12) rezultira niskim brojem obrtaja. Ako se pojača pritisak, povećava se broj obrtaja.

##

Kada je aktivirana precizna spojnica možete preliminarno da izaberete obrtni momenat sa prstenom za podešavanje izbora obrtnog momenta (3) u 20 stepeni. Čim se dostigne podešeni obrtni moment, zaustavlja se namenski alat. Kada je precizna spojnica deaktivirana, spojnica se uključuje i namenski alat se ne zaustavlja.

##

- Prekidač za biranje brzina (5) aktivirajte samo kada električni alat miruje.

- Pomerite prekidač za biranje brzine uvek do graničnika. Električni alat se može inače oštetiti.

Pomoću prekidača za izbor brzine (5) možete prethodno da izaberete 2 područja broja obrtaja.

Položaj prekidača za izbor brzine (5) | Broj obrtaja | Obrtni momenat | Namensko područje
--- | --- | --- | ---
1 | Nisko | Visoko | Za teške primene: npr. bušenje i zavrtanje sa velikim prečnikom
2 | Visoko | Nisko | Za lake primene: npr. bušenje i zavrtanje sa malim prečnikom

##

Prilikom upotrebe u skladu sa odredbama električni alat ne može da se preoptereti. U slučaju prevelikog opterećenja ili napuštanja dozvoljenog opsega radne temperature redukuje se broj obrtaja ili se električni alat isključuje. Električni alat ponovo radi sa punim brojem obrtaja tek posle postizanja dozvoljene radne temperature.

Zaštita od preopterećenja koja zavisi od temperature označena je crvenom LED lampicom (15) na električnom alatu.

- Da biste dostigli ponovo dozvoljeni opseg radne temperature, ubacite električni alat u prazan hod ili sačekajte da LED lampica (15) ponovo ne zasvetli zeleno.

Kada LED lampica (15) zasvetli zeleno, to znači da je uređaj ponovo u dozvoljenom opsegu radne temperature.

##

Korisnički interfejs (9) služi za aktiviranje i deaktiviranje precizne spojnice "Precision Clutch" i brzog isključivanja "KickBack Control“ i za prikaz stanja električnog alata.

### Precizna spojnica (Precision Clutch)

Precizna spojnica prestaje da se blokira kada se postigne podešeni obrtni moment, čime se smanjuje habanje spojnice i rezultujuća buka.

Preciznu spojnicu možete deaktivirati na korisničkom interfejsu (9) pomoću tastera Precision Clutch (19). Trenutno stanje se signalizira putem LED lampice za funkciju Precision Clutch (20) na korisničkom interfejsu (9).

### Funkcija brzog isključivanja (KickBack Control)

Funkcija brzog isključivanja (KickBack Control) omogućava bolju kontrolu električnog alata i bolju zaštitu korisnika u poređenju sa električnim alatima koji nemaju funkciju KickBack Control. U slučaju iznenadne i neočekivane rotacije električnog alata oko ose bušilice, električni alat se isključuje.

Brzo isključivanje se signalizira crvenim treperenjem LED lampice (15), treperenjem radnog svetla (18) kao i crvenim svetlom LED lampice za funkciju KickBack Control (16) na električnom alatu.

Za ponovno puštanje u rad otpustite prekidač za uključivanje/isključivanje i pritisnite ga opet.

- Ako je funkcija KickBack Control neispravna, električni alat neće moći ponovo da se uključi. Električni alat sme da popravlja samo kvalifikovano osoblje i samo sa originalnim rezervnim delovima.

Brzo isključivanje možete deaktivirati na korisničkom interfejsu (9) pomoću tastera za funkciju KickBack Control (17). Ukoliko duže od 5 minuta ne koristite električni alat ili izvadite akumulator, brzo isključivanje se automatski ponovo uključuje. Trenutno stanje se signalizira putem LED lampice za funkciju KickBack Control (16) na korisničkom interfejsu (9).

- Napomena: Upozoravajuće svetlo LED indikatora se ne vidi iz svih uglova! Ukoliko je sunčeva svetlost jaka upozoravajuće svetlo nije uočljivo.

##

Prikaz stanja električnog alata | Značenje/uzrok | Rešenje
--- | --- | ---
Zele‌na | Status OK | –
Žuta | Dostignuta je kritična temperatura, akumulator je skoro prazan ili KickBack Control je isključen | Ostavite električni alat da radi u praznom hodu i sačekajte da se ohladi, uskoro zamenite odn. napunite akumulator ili pritisnite KickBack Control taster
Svetli crveno | Električni alat je pregrejan ili je akumulator prazan | Sačekajte da se električni alat ohladi ili zamenite odn. napunite akumulator
Treperi crveno | Brzo aktiviranje se aktiviralo | Isključite električni alat i ponovo ga uključite
Treperi plavo | Električni alat je povezan sa mobilnim krajnjim uređajem ili se podešavanja prenose | –

##

U vezi sa Bluetooth® Low Energy modulom GCY 42 / GCY 42 NC na raspolaganju su sledeće funkcije povezivanja za električni alat:

- Registracija i personalizacija

- Provera statusa, pružanje upozorenja

- Opšte informacije

- Upravljanje

- Uključivanje/isključivanje radnog svetla

- Podešavanje osvetljenosti i postojanosti radnog svetla

- Podešavanje osvetljenosti i postojanosti korisničkog interfejsa

Informacije o Bluetooth® Low Energy modulu GCY 42 / GCY 42 NC možete pronaći u pripadajućem uputstvu za upotrebu.