# Uvedenie do prevádzky

##

Prepínačom smeru otáčania (11) môžete meniť smer otáčania elektrického náradia. Nie je to však možné vtedy, keď je stlačený vypínač (12).

| Pravobežný chod: Posuňte prepínač smeru otáčania (11) na obidvoch stranách až na doraz do polohy .
| Ľavobežný chod: Posuňte prepínač smeru otáčania (11) na obidvoch stranách až na doraz do polohy .

##

### Vŕtanie

GSR 18V-90 C
Nastavte nastavovacie koliesko predvoľby krútiaceho momentu (3) na symbol „Vŕtanie“, aby ste získali maximálny krútiaci moment pre vŕtanie a skrutkovanie.

GSB 18V-90 C
Nastavte nastavovacie koliesko predvoľby pracovného režimu (4) na symbol „Vŕtanie“, aby ste získali maximálny krútiaci moment pre vŕtanie a skrutkovanie.

### Skrutkovanie

GSR 18V-90 C
Nastavte nastavovacie koliesko predvoľby krútiaceho momentu (3) na požadovaný krútiaci moment.

GSB 18V-90 C
Nastavte nastavovacie koliesko predvoľby pracovného režimu (4) na symbol „Skrutkovanie“.
Nastavte nastavovacie koliesko predvoľby krútiaceho momentu (3) na požadovaný krútiaci moment.

### Vŕtanie s príklepom

GSB 18V-90 C
Nastavte nastavovacie koliesko predvoľby pracovného režimu (4) na symbol „Vŕtanie s príklepom“.

##

Na zapnutie elektrického náradia stlačte vypínač (12) a držte ho stlačený.

LED (18) svieti pri mierne alebo úplne zatlačenom vypínači (12) a umožňuje osvetlenie pracovnej oblasti pri nepriaznivých svetelných pomeroch.

Na vypnutie elektrického náradia vypínač (12) uvoľnite.

##

Otáčky zapnutého elektrického náradia môžete plynulo regulovať tým, do akej miery stláčate vypínač (12).

Mierny tlak na vypínač (12) vyvolá nízke otáčky. Pri zvýšení tlaku sa otáčky zvýšia.

##

Pri aktivovanej presnej spojke môžete potrebný krútiaci moment predvoliť pomocou nastavovacieho kolieska predvoľby krútiaceho momentu (3) v 20 stupňoch. Len čo sa dosiahne nastavený krútiaci moment, pracovný nástroj sa zastaví. Pri deaktivovanej presnej spojke spojka preskakuje a pracovný nástroj sa nezastaví.

##

- Prepínač rýchlostných stupňov (5) aktivujte len pri zastavenom elektrickom náradí.

- Posúvajte prepínač rýchlostných stupňov vždy až na doraz. Inak by sa mohlo ručné elektrické náradie poškodiť.

Prepínačom rýchlostných stupňov (5) sa dajú predvoliť 2 rozsahy otáčok.

Poloha spínača prevodových stupňov (5) | Otáčky | Krútiaci moment | Druh použitia
--- | --- | --- | ---
1 | Nízke | Vysoké | Na ťažké použitie: napr. vŕtanie a skrutkovanie s veľkým priemerom
2 | Vysoké | Nízke | Na ľahké použitie: napr. vŕtanie a skrutkovanie s malým priemerom

##

Pri používaní v súlade s určením sa elektrické náradie nemôže preťažiť. Pri príliš intenzívnom zaťažovaní alebo nedodržaní prípustného rozsahu prevádzkovej teploty sa znížia otáčky alebo sa elektrické náradie vypne. Elektrické náradie pracuje znova na plné otáčky až po dosiahnutí prípustnej prevádzkovej teploty.

Ochrana proti preťaženiu v závislosti od teploty je signalizovaná červeným svietením LED kontrolky (15) na elektrickom náradí.

- Ak chcete znova dosiahnuť povolený rozsah prevádzkovej teploty, nechajte elektrické náradie bežať na voľnobehu alebo počkajte, kým LED kontrolka (15) opäť nesvieti nazeleno.

Ak LED kontrolka (15) svieti nazeleno, náradie opäť dosiahlo prípustný rozsah prevádzkovej teploty.

##

Používateľské rozhranie (9) slúži na aktiváciu a deaktiváciu presnej spojky „Precision Clutch“ a rýchleho vypnutia „KickBack Control“ a tiež ako stavová indikácia elektrického náradia.

### Presná spojka (Precision Clutch)

Presná spojka zastavuje preskakovanie pri dosiahnutí nastaveného krútiaceho momentu a znižuje tak odieranie spojky a z toho vyplývajúcu hlučnosť.

Presnú spojku môžete deaktivovať na používateľskom rozhraní (9) pomocou tlačidla Precision Clutch (19). Aktuálny stav je indikovaný pomocou LED kontrolky Precision Clutch (20) na používateľskom rozhraní (9).

### Rýchle vypnutie (KickBack Control)

Rýchle vypnutie (KickBack Control) poskytuje lepšiu kontrolu nad elektrickým náradím, čím zvyšuje ochranu používateľa v porovnaní s iným elektrickým náradím bez funkcie KickBack Control. Pri náhlej a nepredvídateľnej rotácii elektrického náradia okolo osi vŕtania sa elektrické náradie vypne.

Rýchle vypnutie je na elektrickom náradí indikované červeným blikaním LED kontrolky (15), blikajúcim svetlom pracovného osvetlenia (18) a červeným svetlom LED kontrolky pre KickBack Control (16) na elektrickom náradí.

Na opätovné uvedenie do prevádzky uvoľnite vypínač a znova ho stlačte.

- Ak je funkcia KickBack Control chybná, elektrické náradie sa nedá zapnúť. Opravu elektrického náradia zverte len kvalifikovanému odbornému personálu, ktorý používa len originálne náhradné diely.

Rýchle vypnutie môžete deaktivovať na používateľskom rozhraní (9) pomocou tlačidla KickBack Control (17). Ak sa elektrické náradie nepoužíva dlhšie ako 5 minút, alebo ak sa vyberie akumulátor, rýchle vypnutie sa opäť automaticky zapne. Aktuálny stav je indikovaný pomocou LED kontrolky pre KickBack Control (16) na používateľskom rozhraní (9).

- Upozornenie: Výstražné svetlo LED kontroliek nie je viditeľné zo všetkých smerov! Pri silnom slnečnom svetle sa výstražné svetlo ťažko rozoznáva.

##

Stavová indikácia elektrického náradia | Význam/príčina | Riešenie
--- | --- | ---
Zelená | Stav OK | –
Žltá | Je dosiahnutá kritická teplota, akumulátor je takmer vybitý alebo je funkcia KickBack Control vypnutá | Elek‌trické náradie nechajte bežať na voľnobeh a vychladnúť, akumulátor čoskoro vymeňte, príp. nabite alebo stlačte tlačidlo KickBack Control
Neprerušovaná červená | Elektrické náradie je prehriate alebo akumulátor je vybitý | Nechajte elektrické náradie vychladnúť alebo vymeňte, príp. nabite akumulátor
Blikajúca červená | Aktivovalo sa rýchle vypnutie | Elektrické náradie vypnite a opäť zapnite
Blikajúca modrá | Elektrické náradie je spojené s mobilným zariadením alebo sú prenášané nastavenia | –

##

V spojení s modulom Bluetooth® Low Energy GCY 42 / GCY 42 NC sú k dispozícii nasledujúce funkcie konektivity pre elektrické náradie:

- Zaregistrovanie a personalizácia

- Kontrola stavu, poskytovanie výstražných hlásení

- Všeobecné informácie

- Spravovanie

- Zapnutie/vypnutie pracovného osvetlenia

- Nastavenie jasu pracovného osvetlenia a oneskorenia vypnutia pracovného osvetlenia

- Nastavenie jasu používateľského rozhrania a oneskorenia vypnutia používateľského rozhrania

Informácie o Bluetooth® Low Energy Module GCY 42 / GCY 42 NC nájdete v príslušnom návode na obsluhu.